क्षार की विद्यमानता के कारण मिट्टी सब प्रकार के मल को दूर करने में समर्थ तो है ही परन्तु वानस्पतिक तत्वों के सम्मिश्रण से उसमें रोगों को दूर करने की अद्भुत क्षमता है। सब पदार्थों की सड़ांध दूर करने का गुण केवल मिट्टी में ही विद्यमान है। जल रखने, जल पीने, भोजन पकाने, दही जमाने के लिए मिट्टी के पात्र श्रेष्ठ हैं। इन बर्तनों को शुद्ध करने का मिट्टी ही सर्वोत्तम साधन है। मिट्टीयुक्त जमीन पर, हरी घास पर प्रातः और सायं नंगे पाँव चलना, जीवनी शक्तिवर्धक है। बच्चों का मिट्टी में खेलना स्वास्थ्यदायी है।